 பொழிப்புரை வடமொழி எதிர்மறைக்குப் பொருந்தின மொழிமுதல் உயிர் வந்தால் அந்நும் மொழிமுதல் மெய் வந்தால் அவ்வும் வரும். உதாரணம்: ந+ஆசாரம் = அநாசாரம் (ஆசாரம் இன்மை), ந+ஆதி = அநாதி (ஆதியின்மை), ந+களங்கம் = அகளங்கம் (களங்கம் இன்மை), ந+யோக்கியம் = அயோக்கியம் (யோக்கியம் இன்மை). 161. நிர் துர் நி கு வி பொருளின்மை நிகழ்த்தும். (21) ()நிர் துர் நி கு வி பொருள் இன்மை நிகழ்த்தும். பவாநந்தர் உரைசிறிய எழுத்துக்கள்இது நிர் முதலியன இன்மைப் பொருளில் வரும் என்பது உணர்த்துகின்றது.  பதவுரை நிர் துர் நி கு வி = நிர், துர், நி, கு, வி ஆகிய இவ்வைந்தும்,  பொருள் இன்மை நிகழ்த்தும் = இன்மைப் பொருளை உணர்த்தும்.  பொழிப்புரை நிர் துர் நி கு வி ஆகிய இவ்வைந்தும் இன்மைப் பொருளை உணர்த்தும். உதாரணம்: நிர்+நாமன் = நிர்நாமன் (நாமம் இல்லான்). துர்+பலம்= துர்ப்பலம் (பலமின்மை). நி+மலம் = நிமலம் (மலமின்மை), கு+தர்க்கம்=குதர்க்கம் (தர்க்கமின்மை). வி+குலம்= விகுலம் (குலமின்மை).